ג'קי שרוף

ג'קי שרוף (באנגלית: Jaikishen Kakubhai "Jackie" Shroff; נולד ב-1 בפברואר 1957) הוא שחקן קולנוע הודי. הוא פועל בתעשיית הקולנוע ההודי (בוליווד) כארבעה עשורים, ונכון לשנת 2020 הופיע בלמעלה מ-250 סרטים ב-13 שפות (הינדית, קונקאני, קאנדה, מראטהית, אורייה, פנג'אבי, בנגלית, מלאיאלאם, טמילית, גוג'ראטית, בוג'פורית, טלוגו ואנגלית). זוכה 3 פרסי פילמפייר (האוסקר ההודי) וכן פרסי קולנוע נוספים. שרוף נולד בשם ג'אי קישן קאקובאי שרוף במומבאי. אביו, קאקובהאי הריבהאי שרוף, היה גוג'ראטי ואמו, ריטה חוריניסה, הייתה אויגורית מקזחסטן. הם התגוררו במלבר היל, מומבאי. לפני שנכנס לתעשיית הקולנוע, שרוף דגמן במספר פרסומות. הבמאי והמפיק סובהאש גאי העניק לו את שם הבמה שלו - "ג'קי" - כאשר ליהק אותו לסרטו Hero. שרוף היה שופט בתוכנית המציאות India's Magic Star, ששודרה בערוץ Star One ההודי. התוכנית שודרה בין ה-3 ביולי 2010 ל-5 בספטמבר 2010.‏ הופעת הבכורה הקולנועית של שרוף הייתה בשנת 1982, בסרטו של דוו אנאנד,‏‏ ‏Swami Dada‏. בשנת 1983, הבמאי סובהאש גאי ליהק אותו לתפקיד הראשי בסרטו המצליח Hero, לצידה של מינקאשי סשאדרי. שרוף המשיך לשתף פעולה עם גאי במספר סרטים. אחרי Hero, הוא הופיע במספר סרטים נוספים שזכו להצלחה, ביניהם Andar Baahar‏, ‏Jaanoo‏ ו-‏Yudh‏. בשנת 1986 שרוף הופיע בסרט Karma שהיה אחד מהסרטים הרווחיים ביותר בקופות של 1986. סרטו הבא היה Kaash. בין הסרטים המאוחרים יותר בהם השתתף: Dahleez‏ ו-‏Sachché Ká Bol-Bálá‏, אשר זכו לשבחים מצד המבקרים, אך נכשלו בקופות. בהמשך, השתתף בסרטים שזכו להצלחה מסחרית, בהם Ram Lakhan‏, Tridev ו-‏Parinda (עליו זכה בפרס פילמפייר עבור השחקן הטוב ביותר). בשנות ה-90 השתתף בסרטים מצליחים כמו ‏Saudagar, ‏Angaar, ‏Gardish, ‏Khalnayak, ‏A love story‏ :‏1942‏, ‏Rangeela, ‏Agnisakshi, ‏Border. שרוף התחתן עם עיישה דאט, לימים - מפיקת סרטי קולנוע, ביום הולדתה, ב-5 ביוני 1987. הזוג מנהל יחד חברת מדיה, Jackie Shroff Entertainment Limited. לשניים היו 10% ממניות ערוץ הטלוויזיה ההודי Sony TV במשך כ-15 שנה, עד שמכרו את החזקותיהם בשנת 2012. לשניים שני ילדים בנו טייגר שרוף הוא שחקן בוליוודי מצליח ובתו קרישנה שרוף מעורבת בעסקיו של אחיה ונוהגת להופיע בטלוויזיה בתוכניות שונות. שרוף הוא חבר לכל החיים במועדון הקולנוע והטלוויזיה הבינלאומי של האקדמיה האסיאתית לקולנוע וטלוויזיה. לשרוף תואר דוקטור לאמנויות על תרומתו החשובה בתחום הקולנוע מאוניברסיטת אינברטיס. יש לו חווה אורגנית, שבה הוא מגדל צמחים אורגניים, עצים ועשבי תיבול. שרוף השתתף באירוע ההשקה של קרן ג'לדהארה (Jaldhaara Foundation) הפועלת למען מים, תברואה והיגיינה בקהילות מבודדות באסיה ובאפריקה. שרוף השתתף בטקס חלוקת Hiru Golden Film Awards שהתקיים בשנת 2016 בסרי לנקה, כאורח מיוחד יחד עם שחקני בוליווד נוספים, כגון סוניל שטי, ניל ניטין מוקש, סרידבי, מדהורי דיקסיט וקאריסמה קאפור. אתר האינטרנט הרשמי של ג'קי שרוף ג'קי שרוף, ברשת החברתית פייסבוק ג'קי שרוף, ברשת החברתית אקס (טוויטר) ג'קי שרוף, ברשת החברתית אינסטגרם ג'קי שרוף, במסד הנתונים הקולנועיים IMDb (באנגלית) ג'קי שרוף, באתר AllMovie (באנגלית) ג'קי שרוף, באתר Rotten Tomatoes (באנגלית) ג'קי שרוף, במסד הנתונים הקולנועיים KinoPoisk (ברוסית) ג'קי שרוף, במסד הנתונים הקולנועיים IMDb (באנגלית) "I am reckless: Jackie Shroff". Timesofindia.indiatimes.com. 28 באפריל 2014. נבדק ב-29 באוגוסט 2015. {{cite web}}: (עזרה) "I am reckless: Jackie Shroff". The Times of India. 28 באפריל 2014. נבדק ב-29 באוגוסט 2014. {{cite web}}: (עזרה) Profile, startv.com; accessed 15 August 2015. "Jackie Shroff profile". Jackieshroff.in. נבדק ב-29 באוגוסט 2015. {{cite web}}: (עזרה) 3rd Convocation Ceremony WaterHealth India launches The Jaldhaara Foundation Celebrities attend community water initiative launch near Hyderabad Clean Drinking Water Can Save Lives — Through ‘Water Education’ "Hiru Golden Film Awards". hirugoldenfilmawards.hirutv.lk. נבדק ב-2016-09-05.